text: যশোর- নড়াইল সড়কের পাশে গুলিবিদ্ধ লাশ - ডেইলি সাতক্ষীরা
  Home » যশোর- নড়াইল সড়কের পাশে গুলিবিদ্ধ লাশ
  আগ ৮, ২০১৮ 0 মন্তব্য 31 ভিউ
  অনলাইন ডেস্ক: নড়াইলের সিতারামপুলে তরিকুল ইসলাম (২৮) নামের এক যুবকের গুলিবিদ্ধ লাশ উদ্ধার করেছে পুলিশ। আজ বুধবার (৮ আগস্ট) সকালে ওই এলাকার নড়াইল-যশোর সড়কের রাস্তার পাশ থেকে লাশটি উদ্ধার করা হয়।
  লাশটি যশোর জেলার বাঘারপাড়া উপজেলার জামদিয়া গ্রামের বাসিন্দা তরিকুলের বলে ধারণা করছে স্থানীয়রা।
  এলাকাবাসী জানায়, সকালে নড়াইল-যশোর সড়কের পাশে একটি লাশ পড়ে থাকতে দেখে স্থানীয়রা। খবর পেয়ে পুলিশ ঘটনাস্থল থেকে লাশটি উদ্ধার করে। পরে ময়নাতদন্তের জন্য তা নড়াইল সদর হাসপাতাল মর্গে পাঠানো হয়। নিহতের শরীরের বিভিন্ন স্থানে গুলির চিহ্ন রয়েছে বলে জানা গেছে।